**Caiet de sarcini**

Revizia grupului electrogen ce deservește   
spațiile tehnice ale Centrului de Date Primar

**1. Introducere**

Caietul de sarcini constituie ansamblul cerințelor pe baza cărora se elaborează, de către fiecare ofertant, propunerea tehnică. Acesta conține, în mod obligatoriu, specificații tehnice care definesc, după caz și fără a se limita la cele ce urmează, caracteristici referitoare la nivelul calitativ, tehnic și de performanță, siguranța în exploatare, dimensiuni, precum și sisteme de asigurare a calității, terminologie, simboluri, teste și metode de testare, ambalare, etichetare, marcare, condițiile pentru certificarea conformității cu standarde relevante sau altele asemenea.

În cadrul acestei achiziții, Ministerul Finanțelor îndeplinește rolul de Beneficiar, respectiv Beneficiarul în cadrul Contractului.

Orice activitate, descrisă într-un anumit capitol din Caietul de sarcini și nespecificată explicit în alt capitol, trebuie interpretată ca fiind menționată în toate capitolele unde se consideră de către Ofertant că aceasta trebuia menționată pentru asigurarea îndeplinirii obiectului Contractului.

Ofertele care nu îndeplinesc toate cerințele minimale vor fi declarate neconforme. Nu se acceptă depunerea de oferte alternative. Nu se admit ofertele parțiale din punct de vedere cantitativ și calitativ, ci numai ofertele integrale, care corespund tuturor cerințelor stabilite prin prezentul caiet de sarcini. Orice ofertă care se abate de la cerințele minimale va fi considerată admisibilă numai în condițiile în care aceasta asigură un nivel calitativ superior cerințelor minimale.

În conformitate cu regulile de elaborare a documentației de atribuire din Legea nr. 98 din 2016, art. 156, alin (2) și (3), specificațiile tehnice care precizează un anumit producător, o anumită origine sau un anumit procedeu care caracterizează produsele sau serviciile furnizate și care se referă la mărci, brevete, tipuri, la o origine sau la o producție specifică vor fi însoțite de cuvintele “sau echivalent”, indiferent dacă aceste cuvinte sunt prevăzute expres sau nu în prezentul Caiet de Sarcini.

**2. Contextul realizării acestei achiziții**

**2.1. Informații despre Beneficiar**

Ministerul Finanțelor este un minister cu rol de sinteză, care se organizează și funcționează ca organ de specialitate al administrației publice centrale, cu personalitate juridică, în subordinea Guvernului.

Ministerul Finanțelor aplică Programul de guvernare și contribuie la elaborarea și implementarea strategiei în domeniul finanțelor publice, în exercitarea administrării generale a finanțelor publice, asigurând utilizarea pârghiilor financiare, în concordanță cu cerințele economiei de piață și pentru stimularea inițiativei operatorilor economici. Ministerul Finanțelor îndeplinește toate atribuțiile și are toate competențele conferite prin legi sau prin alte acte normative în vigoare, monitorizează și coordonează atribuțiile conferite de lege unităților subordonate.

Sediul principal al Ministerului Finanțelor este în municipiul București, Bulevardul Libertății nr. 16, sectorul 5. Ministerul Finanțelor își desfășoară activitatea și în alte sedii deținute potrivit legii.

Informații suplimentare despre Beneficiar, Ministerul Finanțelor, se pot regăsi pe site-ul web oficial al instituției: [*www.mfinante.gov.ro*](http://www.mfinante.gov.ro).

## 2.2. Informații despre contextul care a determinat achiziția

Sistemul informatic al Ministerului Finanțelor este unic în România atât din punct de vedere al complexității și specificității aplicațiilor, cât și al numărului de entități ale administrației publice și entități private deservite, precum și al întinderii teritoriale. Acesta este cel mai mare furnizor de date național pentru instituțiile publice și instituțiile financiare din România și din străinătate. Numărul de aplicații informatice, volumul de date, numărul de entități deservite și numărul de utilizatori interni și externi crește permanent, crescând implicit și volumul de muncă depusă, precum și necesarul de resurse pentru dezvoltarea și administrarea sistemului informatic.

În cadrul aparatului propriu al Ministerului Finanțelor este organizat și funcționează la nivel de direcție generală Centrul Național pentru Informații Financiare, care asigură susținerea activităților specifice Ministerului Finanțelor și instituțiilor din subordine prin intermediul tehnologiei informației și comunicațiilor. Pentru a asigura funcționarea și dezvoltarea unui sistem informatic modern, furnizarea serviciilor tehnologiei informației și comunicațiilor la calitatea solicitată, și implicit realizarea obiectivelor Centrului Național pentru Informații Financiare, o prioritate o constituie asigurarea funcționării în parametrii stabiliți a infrastructurii fizice suport a centrului de date. În vederea asigurării funcționării în regim permanent a acestui sistem informatic complex de către Centrul Național pentru Informații Financiare trebuie asigurate permanent activități sigure și specifice de exploatare și întreținere a infrastructurii fizice suport a centrului de date.

Actuala infrastructură fizică suport, alcătuită din infrastructura de electroalimentare, climatizare, alarmare și stingere incendiu, securitate fizică și administrare și monitorizare, aflată în exploatare este bazată pe cerințele de amenajare a centrului de date de la începutul anilor 2000. Infrastructura este uzată fizic și moral, nu mai asigură siguranța în exploatare, nu mai corespunde din punct de vedere al recomandărilor actuale privitoare la amenajarea unui centru de date ca un sistem unitar, nu mai poate asigura necesarul de putere electrică și de climatizare pentru viitoarele proiecte informatice, nu are redundanță, nu are scalabilitate și nu a fost întreținută prin achiziționarea de servicii profesionale de întreținere preventivă și corectivă într-o formă continuă.

Instalația de grupuri electrogene are în componență un singur grup electrogen cu o capacitate de 1100kVA, conectat la actuala instalație de distribuție electrică în anul 2016. Pentru a putea asigura funcționarea grupului electrogen pe perioada întreruperii furnizării energiei electrice de către furnizor (întreruperi prevăzute și neprevăzute care pot avea loc inclusiv noaptea sau în timpul zilelor libere) este necesar, periodic, revizia acestuia, în vederea realizării întreținerii preventive și predictive.

## Informații despre beneficiile anticipate de către Beneficiar

Beneficiile anticipate de către M.F. sunt următoarele:

1. asigurarea alimentării cu energie electrică a centrului de date în cazul întreruperii furnizării acesteia de către furnizorul centrului de date;

2. asigurarea funcționării grupului electrogen în parametrii optimi;

3. efectuarea reviziei pentru grupul electrogen al centrului de date;

4. asigurarea continuității activății specifice din domeniile fiscal, vamal, proiectare și execuție bugetară, încasare contribuții sociale, schimburi de informații cu statele membre ale UE, portal de comunicare și activitățile suport (financiar, contabilitate, resurse umane, management de documente etc).

## 2.4. Alte inițiative/proiecte/programe asociate cu această achiziție

Nu e cazul.

## 2.5. Cadrul general al sectorului în care Beneficiarul își desfășoară activitatea

Nu e aplicabil.

## 2.6. Factori interesați și rolul acestora

# Factorii interesați în implementarea Contractului sunt:

# a) Ministerul Finanțelor prin Centrul Național pentru Informații Financiare care:

# - administrează și dezvoltă Sistemul Informatic al M.F.;

# - administrează infrastructura fizică suport a spațiilor tehnice din centrul de date al M.F.

# b) Angajații din cadrul Ministerului Finanțelor, Agenției Naționale de Administrare Fiscală aparat central și instituțiile subordonate din teritoriu, care utilizează Sistemul Informatic al M.F.

Implementarea Contractului va fi gestionată de către Ministerul Finanțelor, prin Centrul Național pentru Informații Financiare, care va intra în relație directă cu Prestatorul pe perioada derulării Contractului.

# 3. Descrierea achiziției solicitate

Beneficiarul solicită revizia grupului electrogen al Centrului de Date Primar al M.F.

## 3.1. Descrierea situației actuale la nivelul Beneficiarului

Informațiile de mai jos sunt prezentate cu următoarele scopuri:

# a) înțelegerea infrastructurii fizice suport;

# b) înțelegerea rolului instalației de grupuri electrogene;

# c) înțelegerea necesității reviziei pentru grupul electrogen al Centrului de Date Primar.

Infrastructura de electroalimentare a centrului de date este cea mai importantă componentă a infrastructurii fizice suport și are în componență instalația de automatizare, instalația de distribuție electrică, instalația de UPS-uri și instalația de grupuri electrogene. Actuala infrastructură de electroalimentare nu a fost concepută unitar și a fost modificată gradual, în funcție de necesitățile apărute în decursul anilor de exploatare, fără existența unui plan de dezvoltare pe termen mediu.

Rolul instalației de grupuri electrogene este de a asigura continuitatea alimentării cu energie electrică a diverșilor consumatori informatici (de ex. servere, echipamente de stocare, echipamente de comunicații, echipamente de imprimare etc.) și a diverșilor consumatori ai infrastructurii fizice suport (UPS-uri, infrastructura de climatizare, infrastructura de alarmare și stingere incendiu, infrastructura de securitate fizică etc.) atunci când furnizorul de energie electrică (de ex. ENEL) întrerupe furnizarea acesteia.

În cazul nefuncționării grupului electrogen, centrul de date va rămâne fără energie electrică, ceea ce va determina întreruperea activății specifice din domeniile fiscal, vamal, proiectare și execuție bugetară, încasare contribuții sociale, schimburi de informații cu statele membre ale UE, portal de comunicare și activitățile suport (financiar, contabilitate, resurse umane, management de documente etc), cu urmări deosebit de grave, greu cuantificabile.

## Obiectivul general la care contribuie achiziția

Obiectivul general îl reprezintă asigurarea funcționării optime a grupului electrogen ce deservește centrul de date.

## Obiectivul specific la care contribuie achiziția

Obiectivul specific îl reprezintă asigurarea funcționării grupului electrogen pe perioada întreruperii furnizării energiei electrice de către furnizor (întreruperi prevăzute și neprevăzute care pot avea loc inclusiv noaptea sau în timpul zilelor libere) și realizarea activităților de întreținere preventivă, predictivă și corectivă, conform documentației tehnice emisă de producătorul grupului electrogen.

## Produsele solicitate și operațiunile cu titlu accesoriu necesar a fi realizate

## 3.4.1. Produse solicitate

**3.4.1.1. Filtru aer**

|  |  |  |  |  |  |  |
| --- | --- | --- | --- | --- | --- | --- |
| **Cantitate** | **Unitate de măsură** | **Loc de livrare \*** | **Data de livrare solicitată \*\*** | **Specificații tehnice SAU cerințe funcționale minime** | **Specificații tehnice SAU cerințe funcționale extinse** | **Durata minima garanție/ termen de valabilitate** |
| **1.** | **3.** | **4.** | **5.** | **6.** | **7.** | **8.** |
| 2 | buc. | la sediul Beneficiarului din București | 30 zile | *Parametrii tehnici şi funcţionali:*  - cod produs: MTU X54612100001;  - compatibil cu grupul electrogen Pramac GSW 1100M, motor MTU 16V2000G26F; | nu e cazul | 12 luni |

## \* Locația exactă unde se va realiza revizia va fi precizată Ofertantului declarat câștigător, în cadrul Contractului.

## \*\* Data de livrare include și acceptarea de către Beneficiar (Recepția cantitativă și calitativă).

**3.4.1.2. Filtru ulei**

|  |  |  |  |  |  |  |
| --- | --- | --- | --- | --- | --- | --- |
| **Cantitate** | **Unitate de măsură** | **Loc de livrare \*** | **Data de livrare solicitată \*\*** | **Specificații tehnice SAU cerințe funcționale minime** | **Specificații tehnice SAU cerințe funcționale extinse** | **Durata minima garanție/ termen de valabilitate** |
| **1.** | **3.** | **4.** | **5.** | **6.** | **7.** | **8.** |
| 3 | buc. | la sediul Beneficiarului din București | 30 zile | *Parametrii tehnici şi funcţionali:*  - cod produs: MTU 5241840501;  - compatibil cu grupul electrogen Pramac GSW 1100M, motor MTU 16V2000G26F; | nu e cazul | 12 luni |

## \* Locația exactă unde se va realiza revizia va fi precizată Ofertantului declarat câștigător, în cadrul Contractului.

## \*\* Data de livrare include și acceptarea de către Beneficiar (Recepția cantitativă și calitativă).

**3.4.1.3. Filtru motorină**

|  |  |  |  |  |  |  |
| --- | --- | --- | --- | --- | --- | --- |
| **Cantitate** | **Unitate de măsură** | **Loc de livrare \*** | **Data de livrare solicitată \*\*** | **Specificații tehnice SAU cerințe funcționale minime** | **Specificații tehnice SAU cerințe funcționale extinse** | **Durata minima garanție/ termen de valabilitate** |
| **1.** | **3.** | **4.** | **5.** | **6.** | **7.** | **8.** |
| 4 | buc. | la sediul Beneficiarului din București | 30 zile | *Parametrii tehnici şi funcţionali:*  - cod produs: MTU 23530644;  - compatibil cu grupul electrogen Pramac GSW 1100M, motor MTU 16V2000G26F; | nu e cazul | 12 luni |

## \* Locația exactă unde se va realiza revizia va fi precizată Ofertantului declarat câștigător, în cadrul Contractului.

## \*\* Data de livrare include și acceptarea de către Beneficiar (Recepția cantitativă și calitativă).

**3.4.1.4. Ulei**

|  |  |  |  |  |  |  |
| --- | --- | --- | --- | --- | --- | --- |
| **Cantitate** | **Unitate de măsură** | **Loc de livrare \*** | **Data de livrare solicitată \*\*** | **Specificații tehnice SAU cerințe funcționale minime** | **Specificații tehnice SAU cerințe funcționale extinse** | **Durata minima garanție/ termen de valabilitate** |
| **1.** | **3.** | **4.** | **5.** | **6.** | **7.** | **8.** |
| 115 | litri | la sediul Beneficiarului din București | 30 zile | *Parametrii tehnici şi funcţionali:*  - cod produs: Premium Blue 7800 15W40;  - compatibil cu grupul electrogen Pramac GSW 1100M, motor MTU 16V2000G26F; | nu e cazul | 12 luni |

## \* Locația exactă unde se va realiza revizia va fi precizată Ofertantului declarat câștigător, în cadrul Contractului.

## \*\* Data de livrare include și acceptarea de către Beneficiar (Recepția cantitativă și calitativă).

**3.4.1.5. Preîncălzitor cu pompă de recirculare**

|  |  |  |  |  |  |  |
| --- | --- | --- | --- | --- | --- | --- |
| **Cantitate** | **Unitate de măsură** | **Loc de livrare \*** | **Data de livrare solicitată \*\*** | **Specificații tehnice SAU cerințe funcționale minime** | **Specificații tehnice SAU cerințe funcționale extinse** | **Durata minima garanție/ termen de valabilitate** |
| **1.** | **3.** | **4.** | **5.** | **6.** | **7.** | **8.** |
| 1 | buc. | la sediul Beneficiarului din București | 30 zile | *Parametrii tehnici şi funcţionali:*  - cod produs: RA3000SY2 (electric water heater);  - alimentare: 230V @ 50Hz;  - putere: 3000W;  - curent absorbit: minim 13A;  - clasă de izolare:  Class I;  - protecție: IP65;  - temperatură maximă setabilă: minim 80oC±10%;  - cicluri ON-OFF: minim 25.000;  - minim 3 trepte de putere (selectabile din buton) pentru pompa de recirculare, semnalizate prin afișaj cu LED;  - compatibil cu grupul electrogen Pramac GSW 1100M, motor MTU 16V2000G26F; | nu e cazul | 12 luni |

## \* Locația exactă unde se va realiza revizia va fi precizată Ofertantului declarat câștigător, în cadrul Contractului.

## \*\* Data de livrare include și acceptarea de către Beneficiar (Recepția cantitativă și calitativă).

**3.4.1.6. Acumulator staționar**

|  |  |  |  |  |  |  |
| --- | --- | --- | --- | --- | --- | --- |
| **Cantitate** | **Unitate de măsură** | **Loc de livrare \*** | **Data de livrare solicitată \*\*** | **Specificații tehnice SAU cerințe funcționale minime** | **Specificații tehnice SAU cerințe funcționale extinse** | **Durata minima garanție/ termen de valabilitate** |
| **1.** | **3.** | **4.** | **5.** | **6.** | **7.** | **8.** |
| 2 | buc. | la sediul Beneficiarului din București | 30 zile | *Parametrii tehnici şi funcţionali:*  - cod produs: 7904584;  - tensiune: 12V;  - capacitate la C20:  200 Ah;  - curent de pornire la rece [CCA (A) EN]: 1150;  - greutate: minim 58 kg;  - dimensiuni maximale: 518x273x242;  - compatibil cu grupul electrogen Pramac GSW 1100M, motor MTU 16V2000G26F; | nu e cazul | 12 luni |

## \* Locația exactă unde se va realiza revizia va fi precizată Ofertantului declarat câștigător, în cadrul Contractului.

## \*\* Data de livrare include și acceptarea de către Beneficiar (Recepția cantitativă și calitativă).

**3.4.1.7. Lichid de răcire**

|  |  |  |  |  |  |  |
| --- | --- | --- | --- | --- | --- | --- |
| **Cantitate** | **Unitate de măsură** | **Loc de livrare \*** | **Data de livrare solicitată \*\*** | **Specificații tehnice SAU cerințe funcționale minime** | **Specificații tehnice SAU cerințe funcționale extinse** | **Durata minima garanție/ termen de valabilitate** |
| **1.** | **3.** | **4.** | **5.** | **6.** | **7.** | **8.** |
| 150 | litri | la sediul Beneficiarului din București | 30 zile | *Parametrii tehnici şi funcţionali:*  - cod produs: Organic Acid Tehnology MTU MTL 5048;  - compatibil cu grupul electrogen Pramac GSW 1100M, motor MTU 16V2000G26F; | nu e cazul | 12 luni |

## \* Locația exactă unde se va realiza revizia va fi precizată Ofertantului declarat câștigător, în cadrul Contractului.

## \*\* Data de livrare include și acceptarea de către Beneficiar (Recepția cantitativă și calitativă).

**3.4.1.8. Curea de transmisie ventilator**

|  |  |  |  |  |  |  |
| --- | --- | --- | --- | --- | --- | --- |
| **Cantitate** | **Unitate de măsură** | **Loc de livrare \*** | **Data de livrare solicitată \*\*** | **Specificații tehnice SAU cerințe funcționale minime** | **Specificații tehnice SAU cerințe funcționale extinse** | **Durata minima garanție/ termen de valabilitate** |
| **1.** | **3.** | **4.** | **5.** | **6.** | **7.** | **8.** |
| 1 | buc. | la sediul Beneficiarului din București | 30 zile | *Parametrii tehnici şi funcţionali:*  - cod produs: MTU X54499100227;  - compatibil cu grupul electrogen Pramac GSW 1100M, motor MTU 16V2000G26F; | nu e cazul | 12 luni |

## \* Locația exactă unde se va realiza revizia va fi precizată Ofertantului declarat câștigător, în cadrul Contractului.

## \*\* Data de livrare include și acceptarea de către Beneficiar (Recepția cantitativă și calitativă).

**3.4.1.9. Curea de transmisie alternator**

|  |  |  |  |  |  |  |
| --- | --- | --- | --- | --- | --- | --- |
| **Cantitate** | **Unitate de măsură** | **Loc de livrare \*** | **Data de livrare solicitată \*\*** | **Specificații tehnice SAU cerințe funcționale minime** | **Specificații tehnice SAU cerințe funcționale extinse** | **Durata minima garanție/ termen de valabilitate** |
| **1.** | **3.** | **4.** | **5.** | **6.** | **7.** | **8.** |
| 1 | buc. | la sediul Beneficiarului din București | 30 zile | *Parametrii tehnici şi funcţionali:*  - cod produs: MTU 139973692;  - compatibil cu grupul electrogen Pramac GSW 1100M, motor MTU 16V2000G26F; | nu e cazul | 12 luni |

## \* Locația exactă unde se va realiza revizia va fi precizată Ofertantului declarat câștigător, în cadrul Contractului.

## \*\* Data de livrare include și acceptarea de către Beneficiar (Recepția cantitativă și calitativă).

**3.4.1.10. Chedere**

|  |  |  |  |  |  |  |
| --- | --- | --- | --- | --- | --- | --- |
| **Cantitate** | **Unitate de măsură** | **Loc de livrare \*** | **Data de livrare solicitată \*\*** | **Specificații tehnice SAU cerințe funcționale minime** | **Specificații tehnice SAU cerințe funcționale extinse** | **Durata minima garanție/ termen de valabilitate** |
| **1.** | **3.** | **4.** | **5.** | **6.** | **7.** | **8.** |
| 1 | set | la sediul Beneficiarului din București | 30 zile | *Parametrii tehnici şi funcţionali:*  - compatibil cu carcasa grupului electrogen Pramac GSW 1100M. | nu e cazul | 12 luni |

## \* Locația exactă unde se va realiza revizia va fi precizată Ofertantului declarat câștigător, în cadrul Contractului.

## \*\* Data de livrare include și acceptarea de către Beneficiar (Recepția cantitativă și calitativă).

În cadrul termenelor de livrare, prestatorul va fi responsabil de livrarea tuturor bunurilor (cap.3.5.2) și prestarea tuturor operațiunilor cu titlu accesoriu de instalare, punere în funcțiune, testare (cap.3.5.3.1), precum și recepția cantitativă și calitativă (cap.5). Beneficiarul își rezervă un termen de 3 zile lucrătoare de la livrare pentru realizarea recepției cantitative și un termen de un termen de 5 zile lucrătoare de la finalizarea operațiunilor cu titlu accesoriu, pentru realizarea recepției calitative.

Toate produsele (componentele și consumabilele) ofertate trebuie să fie agreate de către producătorului grupului electrogen Pramac. În acest sens, ofertanții vor prezenta în cadrul propunerii tehnice o declarație din partea producătorului grupului electrogen (Pramac) sau producatorul motorului (MTU) prin care se va certifica că produsele ofertate sunt agreate/certificate pentru a fi instalate în grupul electrogen Pramac GSW 1100M (motor MTU 16V2000G26F) al centrului de date.

## Disponibilitate

Nu e cazul.

## Extensibilitate/Modernizare

Nu e cazul.

## 3.5.1. Garanție

Garanția produselor achiziționate va fi asigurată de către Prestator în condițiile politicii de garanție a producătorului cu acces direct în numele Beneficiarului la serviciile de garanție și suport ale acestuia, având în vedere prevederile Legii nr. 449/2003 precum și toate modificările acesteia (de ex. actualizarea din 2008 și O.G. nr. 9/2016) privind vânzarea produselor și garanțiile asociate acestora precum și prevederile prezentului Caiet de Sarcini.

Garanția de bună funcționare a produselor este distinctă de garanția de bună execuție a contractului. Garanția tehnică oferită va fi pentru o perioadă minimă, conform cap. 3.4.1., pentru toate produsele, garanția începând din momentul recepției calitative (PVRCal.).

În cazul în care producătorii oferă perioade de garanție mai mari decât perioadele minime indicate de Beneficiar, perioadele de garanție ofertate vor fi cel puțin cât perioadele oferite de producători. În perioada de garanție și suport tehnic Prestatorul va garanta că produsele livrate și activitățile prestate sunt conforme cu specificațiile tehnice minimale din prezentul Caiet de sarcini și grupul electrogen nu va eșua în a-și îndeplini funcțiunile. Remedierea defectelor și repararea/înlocuirea produselor se face de către Prestator pe cheltuiala sa, fără costuri suplimentare pentru Beneficiar.

În cazul în care, funcționarea neconformă a unui produs livrat și instalat a cauzat defecțiuni și altor componente ale echipamentului asupra căruia s-a intervenit, Prestatorul este obligat să repare/înlocuiască toate componentele afectate de funcționarea neconformă a produsului livrat și instalat, fără costuri suplimentare pentru Beneficiar.

În cazul în care, activitățile de instalare și punere în funcțiune a produselor nu sunt realizate conform documentației tehnice emisă de producătorul grupului electrogen și activitățile au cauzat defecțiuni altor componente ale echipamentului asupra căruia s-a intervenit, Prestatorul este obligat să repare/înlocuiască toate componentele afectate, fără costuri suplimentare pentru Beneficiar.

Prestatorul va asigura un punct de contact dedicat personalului autorizat al Beneficiarului unde se poate semnala orice problemă/defecțiune a produselor aflate în garanție tehnică.

În perioada de garanție tehnică, toate costurile legate de înlocuirea sau repararea produselor, precum și de remedierea defecțiunilor cad exclusiv în sarcina Prestatorului.

În perioada de garanție tehnică, după înlocuirea produselor sau repararea acestora și repunerea în funcțiune a echipamentului, între Prestator și Beneficiar se va întocmi un Proces Verbal de Remediere a Defecțiunilor (PVRD). Perioada de garanție tehnică se va prelungi, pentru produsele în cauză, cu durata totală de nefuncționare a acestora.

Garanția trebuie să acopere toate costurile rezultate din remedierea defectelor în perioada de garanție, inclusiv, dar fără a se limita la:

1) diagnoza defectelor, inclusiv costurile de personal;

2) demontare, inclusiv închirierea de unelte speciale necesare pe durata intervenției;

3) înlocuirea/repararea tuturor produselor neconforme;

4) corectarea a oricăror erori, defecte și neconformități constatate;

5) testarea pentru a asigura funcționarea corectă a instalațiilor;

6) repunerea în funcțiune a echipamentelor;

7) transport prin intermediul transportatorului, inclusiv de transport internațional;

8) ambalaje, inclusiv furnizarea de material protector pentru transport (carton, cutii, lăzi etc.);

9) despachetarea, inclusiv curățarea tuturor spațiilor unde se efectuează intervenția.

Toate produsele care necesită înlocuire vor fi înlocuite cu produse noi, identice sau superioare ca specificații tehnice, compatibile cu grupul electrogen pe care se vor instala.

## Livrare, ambalare, etichetare, transport si asigurare pe durata transportului

Livrarea produselor, se va realiza conform unui ”*Plan de livrare, instalare, punere în funcțiune, testare și recepție*” propus de către Prestator și agreat cu Beneficiarul.

În termen de 5 zile după semnarea contractului, Prestatorul va propune și va agrea cu Beneficiarul „*Planul de livrare, instalare, punere în funcțiune, testare și recepție*” pentru îndeplinirea contractului de achiziție publică.

Termenul de livrare este cel menționat pentru fiecare produs în parte la   
cap. 3.4.1. Produsele vor fi livrate și instalate la locul indicat de către Beneficiar pentru fiecare produs în parte. Fiecare produs va fi însoțit de toate subansamblele/părțile, materialele, consumabilele și accesoriile necesare punerii și menținerii în funcțiune. Un produs este considerat livrat când toate activitățile în cadrul contractului au fost realizate și produsul este instalat, funcționează la parametrii agreați și este acceptat de către Beneficiar.

Prestatorul va ambala și eticheta produsele furnizate astfel încât să prevină orice daună sau deteriorare în timpul transportului acestora către destinația stabilită. Dacă este cazul, ambalajul trebuie prevăzut astfel încât să reziste, fără limitare, manipulării accidentale, expunerii la temperaturi extreme, sării și precipitațiilor din timpul transportului și depozitării în locuri deschise. În stabilirea mărimii și greutății ambalajului Prestatorul va lua în considerare, acolo unde este cazul, distanța față de destinația finală a produselor furnizate și eventuala absență a facilităților de manipulare la punctele de tranzitare.

Transportul și toate costurile asociate sunt în sarcina exclusivă a Prestatorului. Produsele vor fi asigurate împotriva pierderii sau deteriorării intervenite pe parcursul transportului și cauzate de orice factor extern.

Prestatorul, în condițiile legii, va prezenta, la livrarea produselor, următoarele:

1. documentele de însoțire a mărfii (aviz de însoțire a mărfii/aviz de expediție etc.);
2. declarația pe proprie răspundere că toate produsele furnizate sunt noi;
3. certificat de garanție tehnică de la producător/ prestator/ distribuitor;

d) declarație din partea producătorului grupului electrogen (Pramac) sau producatorul motorului (MTU) prin care se va certifica că produsele furnizate sunt agreate/certificate pentru a fi instalate în grupul electrogen Pramac GSW 1100M (motor MTU 16V2000G26F) al centrului de date.

Prestatorul este responsabil pentru livrarea și instalarea în termenul agreat al produselor și se consideră că a luat în considerare toate dificultățile pe care le-ar putea întâmpina în acest sens și nu va invoca niciun motiv de întârziere sau costuri suplimentare.

## Operațiuni cu titlu accesoriu

## 3.5.3.1. Instalare, punere în funcțiune, testare

Instalarea, punerea în funcțiune, testarea se vor realiza conform unui ”*Plan de livrare, instalare, punere în funcțiune, testare și recepție*” propus de către Prestator și agreat cu Beneficiarul.

Prestatorul va asambla produsele la locul de instalare indicat de Beneficiar și va efectua orice altă configurație considerată necesară pentru a asigura funcționarea corectă a produselor.

Prestatorul va presta următoarele activități, pentru infrastructura de electroalimentare a centrului de date:

1. furnizare produse necesare implementării cerințelor Caietului de sarcini;
2. demontare produse necesare a fi înlocuite;
3. montare/instalare (înlocuire) produse livrate și toate operațiunile necesare montajului, punerii în funcțiune, testării și menținerii în stare operațională a acestora;
4. curățarea interioară a carcasei grupului electrogen de rezidurile existente (de ex. motorină, praf, ulei, antigel, frunze etc.);
5. curățare interior rezervor motorină și filtrare motorină printr-o instalație cu filtru de maximum 10 microni – minim 5 curățări a cantității de motorină din rezervor, pentru îndepărtarea rezidurilor din rezervor și motorină;
6. diagnoză software a motorului grupului electrogen (MTU 16V2000G26F) și a interfeței panou comandă (AC03) cu generare de raport printat;
7. testarea\* grupului electrogen după ce au fost înlocuite toate produsele, în condiții de funcționare reală (în sarcină), pentru o perioadă minimă de o oră, pentru constatarea/verificarea funcționării grupului electrogen.

\*motorina necesară realizării tuturor testelor va fi furnizată de către Prestator fără costuri adiționale pentru Beneficiar.

Obs. Toate produsele (componente și consumabile) uzate și înlocuite vor fi preluate de către Prestator, fără costuri adiționale pentru Beneficiar, în baza unui proces verbal de preluare (PVP).

Prestatorul trebuie să instaleze produsele în mod corespunzător, asigurând-se în același timp că spațiile unde s-a realizat instalarea produselor rămân curate. După livrarea și instalarea produselor, Prestatorul va elimina toate deșeurile rezultate și va lua măsurile adecvate pentru a aduna toate ambalajele și eliminarea acestora de la locul de instalare.

Odată ce produsele sunt asamblate, Prestatorul va realiza și toate configurările/ setările necesare pentru a pune produsele în funcțiune. Punerea in funcțiune include, de asemenea, toate ajustările și setările necesare pentru a asigura instalarea corespunzătoare, în ceea ce privește performanța și calitatea, cu toate configurațiile necesare pentru o funcționare optimă.

Prestatorul va efectua pe cheltuiala sa și fără nici un fel de costuri din partea Beneficiarului toate testele pentru a asigura funcționarea produselor la parametri agreați. Prestatorul rămâne responsabil pentru protejarea produselor luând toate măsurile adecvate pentru a preveni lovituri, zgârieturi și alte deteriorări, până la acceptare de către Beneficiar.

Testările funcționale se vor efectua în cadrul recepției, pe baza unui set de teste propuse de către Prestator în *“Planul de livrare, instalare, punere în funcțiune, testare și recepție”*.

La finalizarea acestora (reviziei), Prestatorul va întocmi un *Raport de testare* ce va confirma încheierea cu succes a tuturor activităților și testelor de funcționare, în conformitate cu Caietul de sarcini și documentația tehnică emisă de producătorul grupului electrogen. Raportul de testare va conține raportul printat de diagnosticare software a motorului grupului electrogen (MTU 16V2000G26F) și a interfeței panou comandă (AC03), împreună cu nota de constatare privind starea tehnică generală a grupului electrogen și activitățile de întreținere viitoare ce urmează a fi realizate pentru funcționarea optimă a grupului electrogen.

Toate defecțiunile apărute la grupul electrogen, din cauza Prestatorului, în timpul prestării activităților solicitate în Caietul de sarcini, vor fi remediate în maximum 2 ore de către Prestator, fără costuri suplimentare pentru Beneficiar.

Instalarea, configurarea, integrarea funcțională și testarea produselor în cadrul echipamentelor infrastructurii de electroalimentare a centrului de date este în responsabilitatea exclusivă a Prestatorului.

**3.5.3.2. Instruirea personalului pentru utilizare**

Nu se solicită.

**3.5.3.3. Mentenanță preventivă în perioada de garanție**

Nu se solicită.

**3.5.3.4. Mentenanță corectivă în perioada post-garanție**

Nu se solicită.

**3.5.3.5. Suport tehnic**

Pe toata durata contractului și în perioada de garanție tehnică Prestatorul va asigura suport tehnic pentru o perioadă de minim 12 luni, din momentul recepției calitative.

Pentru acordarea suportului tehnic, Prestatorul va asigura un punct de contact, dedicat personalului autorizat al Beneficiarului, unde se poate semnala telefonic și prin e-mail orice problemă/defecțiune tehnică care necesită suport tehnic în gestionarea unui eveniment/incident tehnic, pentru a se asigura că orice situație semnalată este tratată cu promptitudine. Prestatorul va răspunde la orice eveniment/incident tehnic semnalat de către Beneficiar, în funcție de nivelul incidentului.

Fiecare incident este caracterizat de un nivel de prioritate, care va evidenția impactul acestuia asupra funcționalităților produsului. Nivelele de prioritate sunt:

i) Urgent - incidentul are impact major asupra funcționarii produsului. Problema împiedică desfășurarea activității Beneficiarului;

ii) Critic - impact semnificativ asupra funcționarii produsului. Problema împiedică desfășurarea în condiții normale a activității Beneficiarului. Nicio soluție alternativă nu este disponibilă, însă activitatea Beneficiarului poate totuși continua, însă într-un mod restrictiv.

Din momentul primirii sesizării și până la remedierea definitivă a unui eveniment/incident tehnic, Prestatorul va trebui sa respecte următorii timpi de răspuns, corelați cu nivelul de prioritate a incidentului:

|  |  |  |
| --- | --- | --- |
| **Nivel prioritate** | **Timp de implementare soluție provizorie de la momentul sesizării** | **Timp de implementare remediere definitivă de la momentul sesizării** |
| Urgent | 2 ore | 4 ore |
| Critic | 8 ore | 48 ore |

Nerespectarea timpilor de mai sus dă dreptul Beneficiarului de a solicita penalități/daune interese în conformitate cu clauzele contractului de achiziție publică.

Astfel valoarea penalizărilor va fi de 25 lei/oră pentru nerespectarea timpului de implementare soluție provizorie de la momentul sesizării și de 50 lei/oră pentru nerespectarea timpului de implementare remediere definitivă de la momentul sesizării.

**3.5.3.6. Piese de schimb și materiale consumabile pentru activitățile din programul de mentenanța corectivă după expirarea garanției**

Nu se solicită.

**3.5.4. Mediul in care este operat produsul**

Toate produsele vor fi utilizate în cadrul infrastructurii de electroalimentare din spațiile tehnice ale centrului de date. Instalația de grupuri electrogene are componente

situate atât în interiorul spațiilor tehnice, cât și la exteriorul acestora, și trebuie să asigure funcționalitatea 24h/24h.

## 3.5.5. Constrângeri privind locația unde se va efectua livrarea/instalarea

Locația de livrare și instalare este în București. Având în vedere că infrastructura de electroalimentare, aferentă unui centru de date al Ministerului Finanțelor comportă o complexitate sporită și particularități specifice echipamentelor dedicate susținerii unui centru de date de interes național, pentru evaluarea cât mai corectă a costurilor pe care le va presupune obiectul prezentului Caiet de sarcini, este obligatorie vizitarea amplasamentului.

Întrucât vizitarea în locație presupune accesul la anumite informații confidențiale ofertanții interesați vor semna un Acord de confidențialitate. După semnarea acestui acord de confidențialitate, Beneficiarul va stabili programul de vizitare și va informa ofertanții interesați cu privire la data programată pentru vizită.

Accesul în centrul de date la data programată, a fiecărui ofertant, va fi consimțit printr-un proces verbal semnat, atât de către reprezentantul ofertantului, cât și de către un reprezentant tehnic din centrul de date.

În timpul prestării activităților, Prestatorul este obligat să etapizeze activitățile efectuate astfel încât în cazul în care furnizorul de energie electrică întrerupe alimentarea cu energie electrică a centrului de date, grupul electrogen să poată fi pus în funcțiune în maximum 10 minute, aceasta fiind durata maximă de autonomie a  
UPS-urilor centrului de date.

Pe perioada executării activităților de instalare, configurare, punere în funcțiune și testare a produselor, Prestatorul are următoarele obligații:

1. să nu afecteze serviciile existente în Sistemul Informatic al M.F.;
2. să nu afecteze activitatea centrului de date;
3. să respecte toate regulile privind confidențialitatea informațiilor, accesul în locație și protecția muncii;
4. să nu afecteze prin activitățile desfășurate buna funcționare a echipamentelor existente în locație, precum și mediul pus la dispoziție.

## 3.6. Atribuțiile și responsabilitățile Părților

Prestatorul este pe deplin responsabil pentru:

1. furnizarea produselor și a accesoriilor acestora;
2. furnizarea produselor la standardele și/sau performanțele prezentate în propunerea tehnică;
3. realizarea la timp a activităților și a sarcinilor stabilite în Caietul de sarcini;
4. îndeplinirea obligațiilor sale, cu respectarea celor mai bune practici din domeniu, a prevederilor legale și contractuale relevante precum și cu deplina înțelegere a complexității legate de derularea cu succes a Contractului, astfel încât să se asigure îndeplinirea obiectivelor stabilite, inclusiv a asigurării că activitățile și rezultatele sunt realizate la parametrii calitativi solicitați;
5. prestarea activităților în conformitate cu cerințele solicitate și documentația tehnică emisă de producătorul grupului electrogen;
6. îndeplinirea obiectului Contractului cu atenția, eficienta și promptitudinea necesare, în conformitate cu bunele practici din domeniu;
7. asigurarea planificării resurselor;
8. asigurarea valabilității tuturor autorizațiilor și certificatelor (atât pentru organizația sa, cât și pentru personalul propus), care sunt necesare (conform legislației în vigoare) pentru prestarea activităților;
9. colaborarea cu personalul Beneficiarului alocat pentru derularea Contractului.

Prestatorul și personalul său au obligația de a respecta confidențialitatea documentelor și informațiilor menționate mai sus, pe toată perioada derulării contractului, pe perioada oricărei prelungiri a acestuia și după încetarea contractului. În acest sens, Prestatorul precum și personalul acestuia implicat în activitățile contractului sunt obligați să semneze un Acord de Confidențialitate cu Beneficiarul.

Beneficiarul este responsabil pentru punerea la dispoziția Prestatorului a informațiilor disponibile pe care le deține pentru obținerea rezultatelor așteptate (de ex. asigurarea prevenirii apariției unor incidente tehnice etc.) cum ar fi: acces în locație și în spațiile tehnice, acces la infrastructura de electroalimentare etc.

# 4. Documentații ce trebuie furnizate Beneficiarului

Documentațiile pe care Prestatorul trebuie să le livreze Beneficiarului în cadrul contractului sunt:

1. documentele de însoțire a mărfii (aviz de însoțire a mărfii/aviz de expediție etc.);
2. documentația tehnică***(\*)*** (descrierea tehnică a produselor);
3. certificat de garanție tehnică de la producător/prestator/distribuitor;
4. declarație din partea producătorului grupului electrogen (Pramac) sau producatorul motorului (MTU) prin care se va certifica că produsele furnizate sunt agreate/certificate pentru a fi instalate în grupul electrogen Pramac GSW 1100M (motor MTU 16V2000G26F) al centrului de date;
5. declarație pe proprie răspundere că toate produsele furnizate sunt noi;
6. raport de testare;
7. proces verbal de preluare produse înlocuite;
8. orice alt document referit în prezentul Caiet de sarcini și nespecificat la acest capitol.

***(\*)*** *Documentația tehnică va fi pusă la dispoziție și în format electronic digital agreat de către Beneficiar.*

# 5. Recepția produselor

Recepția produselor se va realiza conform “*Planului de livrare, instalare, punere în funcțiune, testare și recepție”*, propus de către Prestator și agreat cu Beneficiarul.

Prestatorul va garanta că la data recepției calitative produsele vor avea cel puțin caracteristicile tehnice și calitățile solicitate de către Beneficiar în Caietul de sarcini și declarate de către acesta în Propunerea tehnică.

Dreptul Beneficiarului de a inspecta, testa și, dacă este necesar, de a respinge produsele, nu va fi limitat sau amânat din cauza faptului că produsele au fost inspectate și testate de Prestator, anterior furnizării acestora la locația de livrare/instalare.

Transferul drepturilor de proprietate și/sau folosința, și al oricăror drepturi conexe către Beneficiar va avea loc de la data recepției calitative.

Recepția produselor se va efectua pe baza de proces verbal semnat de Prestator și Beneficiar. Recepția produselor se va realiza în mai multe etape, în funcție de progresul contractului, respectiv:

**5.1. Recepția cantitativă**

Se va realiza după livrarea produselor în cantitatea solicitată în locația indicată de Beneficiar și va consta în:

1. numărarea bucată cu bucată a produselor livrate;
2. verificarea aspectului exterior, a integrității fizice și a caracteristicilor constructive pentru produsele livrate;
3. verificarea existenței documentelor de însoțire a mărfii (aviz de însoțire a mărfii/ aviz de expediție etc.);
4. verificarea existenței documentației tehnice aferente fiecărui tip de produs;
5. verificarea existenței certificatelor de garanție;
6. verificarea declarației pe proprie răspundere că toate produsele furnizate sunt noi;
7. verificarea declarației din partea producătorului grupului electrogen (Pramac) sau producatorul motorului (MTU) prin care se va certifica că produsele furnizate sunt agreate/certificate pentru a fi instalate în grupul electrogen Pramac GSW 1100M (motor MTU 16V2000G26F) al centrului de date;
8. întocmire Proces Verbal de Recepție Cantitativă (*PVRCant*.)între reprezentanții părților, în care se va consemna îndeplinirea tuturor activităților descrise mai sus.

**5.2. Recepția calitativă**

Se va realiza după instalarea, punerea în funcțiune și testarea produselor și, după caz, remedierea tuturor defectelor, și va consta în:

1. verificarea instalării și configurării produselor livrate;
2. verificarea conformității produselor livrate cu specificațiile tehnice din Caietul de sarcini și din Propunerea tehnică, prin efectuarea de inspecții și teste funcționale. Inspecțiile și testele funcționale din cadrul recepției vizează respectarea cerințelor Caietului de sarcini și a specificațiilor producătorului (de ex. caracteristici tehnice, constructive, electrice, cerințele funcționale etc.);
3. constatarea realizării testărilor funcționale propuse de către Prestator în “Planul de livrare, instalare, punere în funcțiune, testare și recepție”;
4. întocmirea Raportului de testare ce va confirma îndeplinirea tuturor cerințelor de la cap. “3.5.3.1 Instalare, punere în funcțiune, testare”;
5. întocmirea proces verbal de preluare produse înlocuite;
6. întocmirea unui Proces Verbal de Recepție Calitativă (PVRCal.) între reprezentanții părților, în care se va consemna îndeplinirea tuturor activităților descrise mai sus.

Procesul verbal de recepție calitativă va include unul din următoarele rezultate:

1. acceptat;
2. refuzat.

Referitor la procesul-verbal de recepție refuzat, Prestatorul va analiza observațiile primite și va efectua modificările solicitate în termen maxim de 2 zile lucrătoare, după care se va relua procedura de recepție a acestora.

# 6. Modalități si condiții de plată

Prestatorul va emite factura pentru produsele livrate. Factura va avea menționat numărul contractului, datele de emitere și de scadență ale facturii respective. Factura va detalia cantitativ/valoric produsele furnizate și va prezenta prețul unitar al acestora. Factura va fi trimisă în original la adresa specificată de către Beneficiar.

Factura va fi emisă după semnarea de către Beneficiar a Procesului Verbal de Recepție Calitativă (PVRCal.), acceptat. Procesul Verbal de Recepție Calitativă va însoți factura și reprezintă elementul necesar realizării plății, împreună cu celelalte documente justificative prevăzute mai jos:

1. certificatul de garanție;
2. procesul verbal de recepție calitativă.

Plata se va efectua în conformitate cu prevederile art. 6 alin. (1) lit. c) din Legea nr. 72/2013 privind măsurile pentru combaterea întârzierii în executarea obligațiilor de plată a unor sume de bani rezultând din contracte încheiate între profesioniști și între aceștia și autorități contractante.

Plata se va efectua în lei, în contul Prestatorului, în baza facturii fiscale însoțite de Procesul Verbal de Recepție calitativă, semnat de reprezentanții ambelor părți.

# 7. Cadrul legal care guvernează relația dintre Beneficiar și Prestator (inclusiv în domeniile mediului, social și al relațiilor de muncă)

Prestatorul trebuie să respecte toate prevederile legale, aplicabile la nivel național, dar și regulamentele aplicabile la nivelul Uniunii Europene.

Pe perioada realizării tuturor activităților din cadrul Contractului, Prestatorul este responsabil pentru implementarea celor mai bune practici, în conformitate cu legislația și regulamentele existente la nivel național și la nivelul Uniunii Europene. Prestatorul este deplin responsabil pentru subcontractanții săi în prestarea activităților solicitate în Caietul de sarcini, urmând să răspundă față de Beneficiar, pentru orice nerespectare sau omisiune a respectării oricăror prevederi legale și normative aplicabile. Beneficiarul nu va fi responsabil pentru nerespectarea sau omisiunea respectării de către Prestator sau de către subcontractanții acestuia a oricărei prevederi legale sau a oricărui act normativ aplicabil, pentru prestarea serviciilor și pentru rezultatele generate de prestarea serviciilor.

În cazul în care intervin schimbări legislative, Prestatorul are obligația de a informa Beneficiarul cu privire la consecințele asupra activităților care fac obiectul Contractului și de a-și adapta activitatea în funcție de decizia Beneficiarului în legătură cu schimbările legislative.

Ofertantul devenit Prestator are obligația de a respecta în executarea Contractului, obligațiile aplicabile în domeniul mediului, social și al muncii instituite prin dreptul Uniunii, prin dreptul național, prin acorduri colective sau prin dispozițiile internaționale de drept în domeniul mediului, social și al muncii.

Actele normative și standardele indicate mai jos sunt considerate indicative și nelimitative. Enumerarea actelor normative din acest capitol este oferită ca referință și nu trebuie considerată limitativă:

* Legea nr. 98/2016 privind achizițiile publice, cu modificările și completările ulterioare;
* Normele metodologice de aplicare a prevederilor referitoare la atribuirea Contractului de achiziție publică /acordului-cadru din Legea nr. 98/2016 privind achizițiile publice, aprobate prin HG nr. 395/2016, cu modificările și completările ulterioare;
* Legea nr. 8/1996 privind dreptul de autor și drepturile conexe, cu completările și modificările ulterioare.

# 8. Managementul/Gestionarea Contractului și activități de raportare în cadrul Contractului

**8.1. Activitățile în cadrul Contractului**

Se vor desfășura conform „*Planului de livrare, instalare, punere în funcțiune, testare și recepție”*, propus de către Prestator și agreat cu Beneficiarul.

# **8.2. Evaluarea performanței Prestatorului**

Performanța Prestatorului va fi evaluată luându-se în considerare:

1. respectarea termenelor de livrare/instalare/configurare/testare/etc. în raport cu prevederile contractuale și *a Planului de livrare, instalare, punere în funcțiune, testare și recepție*;
2. eventuale abateri de la calitatea produselor și a operațiunilor contractate.

# 9. Cerințe privind personalul de specialitate

Ofertantul va asigura numărul de specialiști necesari pentru realizarea activităților solicitate prin Caietul de sarcini și va nominaliza personalul de specialitate pentru îndeplinirea contractului. Personalul propus de către Ofertant trebuie sa aibă experiență anterioară, respectiv să fi fost implicat anterior în proiecte similare cu atribuții similare.

La dimensionarea numărului de personal propus pentru desfășurarea activităților, Ofertantul devenit Prestator, trebuie să respecte următoarele reguli:

1. trebuie să folosească acel personal nominalizat în Propunerea tehnică;
2. cu excepția unor cauze care nu țin de Prestator și care sunt acceptabile pentru Beneficiar, Prestatorul nu trebuie să elimine/scoată persoane nominalizate pentru realizarea obiectivului de investiții;
3. daca o persoană este retrasă, atunci Prestatorul trebuie să o înlocuiască cu altă persoană acceptată de către Beneficiar, cu experiență și capacitate profesională cel puțin echivalentă.

Prestatorul, în cadrul activităților desfășurate de către personalul său, va respecta prevederile legale în vigoare la data semnării contractului privind prelucrarea datelor personale.

Pentru personalul de specialitate ale căror diplome, certificări și oricăror altor documente (care atestă studiile/ calificările/ certificările acestora), sunt emise de autorități competente din alte state, Ofertantul are obligația să prezinte documente oficiale emise de către Autoritățile române prin care se recunoaște echivalarea acestora.

Toate activitățile minime și obligatorii din Caietul de sarcini vor fi prestate în conformitate cu prevederile legale prin următoarele categorii de personal de specialitate:

* personal tehnic;
* personal de execuție.

**9.1. Personalul tehnic**

Ofertantul va nominaliza în Propunerea tehnică un responsabil tehnic, având următoarele atribuții:

1. va asigura respectarea prevederilor legale, a prevederilor contractuale,
2. va coordona implementarea proiectului, identificarea și analizarea riscurilor și precizarea acțiunilor de control al riscurilor pentru oameni, proprietăți și mediu,
3. va elabora și furniza Beneficiarului toate documentele în legătură cu produsele furnizate de către Prestator;
4. va reprezenta punctul principal de contact pentru comunicarea cu Beneficiarul;
5. va coordona personalul de execuție;
6. va identifica și monitoriza riscurile și problemele tehnice pentru înlocuirea produselor solicitate;
7. va identifica mecanismele de reacție și soluțiile de rezolvare pentru eventualele problemele tehnice;
8. va configura, verifica și testa grupul electrogen care și va realiza activitățile necesar a fi realizate pentru produsele furnizate.

Responsabilul tehnic va trebui să dețină o experiență profesională specifică de minim 3 ani în domeniul electroalimentării pentru întreținerea preventivă și/ sau corectivă a unor grupuri electrogene cu motorizare MTU.

Pentru fiecare persoană nominalizată, Ofertantul va prezenta următoarele documente:

1. CV actualizat, semnat de către titular;
2. diploma de absolvire a unei unități de învățământ superior;
3. documente suport (diplome, atestate, acreditări, certificări) din care să rezulte pregătirea și competențele/calificările profesionale pentru îndeplinirea cerințelor Caietului de sarcini;
4. experiența specifică în domeniul electroalimentării, demonstrată prin copii ale unor documente precum: contracte de muncă, contracte de colaborare, contracte de prestări servicii, fișe de post, adeverințe, recomandări sau altele similare;
5. declarație de disponibilitate pentru perioada implicării efective în derularea Contractului.

Toate activitățile minime și obligatorii din Caietul de sarcini se vor efectua numai sub conducerea și supravegherea responsabilului tehnic care va coordona personalul de execuție.

**9.2. Personalul de execuție**

Ofertantul va nominaliza în Propunerea tehnică cel puțin următorul personal de execuție:

1. un electrician autorizat ANRE, minim grad IIB;
2. un mecanic motoare diesel, cu experiență în mentenanța grupurilor electrogene care au motoare MTU;

Electricianul propus de către Ofertant trebuie să dețină o experiență profesională specifică în cadrul a minim 3 contracte într-o poziție similară.

Mecanicul motoare diesel propus de către Ofertant trebuie să dețină o experiență profesională specifică în întreținerea preventivă și/ sau corectivă a unor grupuri electrogene cu motorizare MTU, în cadrul a minim 3 contracte într-o poziție similară.

Pentru fiecare persoană nominalizată, Ofertantul va prezenta următoarele documente:

1. CV actualizat, semnat de către titular;
2. atestat de calificare, emis de către o firmă formatoare abilitată în baza   
   O.G. 129/2000;
3. certificare/autorizație emisă de către organismele competente, în conformitate cu prevederile legale în vigoare;
4. experiența specifică în domeniu, demonstrată prin copii ale unor documente precum: contracte de muncă, contracte de colaborare, contracte de prestări servicii, fișe de post, adeverințe, recomandări sau altele similare;
5. declarație de disponibilitate pentru perioada implicării efective în derularea Contractului.

Personalul de execuțieal Prestatorului va dispune de instrumentele și uneltele specifice conform legislației în vigoare, în vederea realizării activităților solicitate prin Caietul de sarcini la un nivel profesionist (calitate ridicată) și își va desfășura activitatea numai sub conducerea și supravegherea responsabilului tehnic.

# 10. Modul de întocmire a Propunerii tehnice

Toate specificațiile tehnice din prezentul Caiet de sarcini sunt obligatorii și minimale pentru toți ofertanții.

Propunerea tehnică va răspunde punct cu punct cerințelor Caietului de sarcini, va prezenta detaliat produsele ofertate și modul de îndeplinire a cerințelor și va asigura posibilitatea verificării facile a corespondenței cu specificațiile tehnice solicitate.

Propunerea tehnică trebuie întocmită în limba română și va fi însoțită de un format editabil (”.odt” sau ”.doc” sau ”.docx”; nu se va accepta Propunerea tehnică scanată).

Propunerea tehnică va conține:

1) prezentarea detaliată a produselor și accesoriilor, componentelor și activităților ce compun oferta conform cerințelor Caietului de sarcini, cu referire clară la specificațiile tehnice ale Producătorului și la standardele aplicabile;

2) informații privind livrarea, montarea și punerea în funcțiune a produselor, modul de asigurare a suportului tehnic și a garanției, incluzând: detalierea resurselor și mijloacelor pe care Ofertantul le va angaja pentru îndeplinirea contractului, obligațiile asumate referitoare la modul de asigurare a garanției și suportului tehnic, responsabilități ale personalului implicat pentru îndeplinirea contractului de furnizare;

3) declarație din partea producătorului grupului electrogen (Pramac) sau producatorul motorului (MTU) prin care se va certifica că produsele ofertate sunt agreate/certificate pentru a fi instalate în grupul electrogen Pramac GSW 1100M (motor MTU 16V2000G26F) al centrului de date;

4) declarația/dovada utilizării software-ului de diagnoză motor MTU și a   
software-ului de diagnoză a interfeței programare panou comandă AC03, în cadrul acestei achiziții;

5) dovada deținerii instalației pentru curățarea rezervorului de combustibil, cu un filtru de maximum 10 microni, pe perioada implicării efective în derularea Contractului;

6) formularul de Propunere tehnică, întocmit conform modelului, în care se va răspunde punct cu punct la fiecare dintre cerințele / specificațiile tehnice(\*) prevăzute în cadrul Caietului de sarcini și în care se face trimitere la documentația tehnică / documentele suport, anexate la ofertă.

Propunerea tehnică va fi însoțită de cel puțin următoarele anexe:

a) documentația tehnică și documentele suport necesare pentru identificarea produselor ofertate și a specificațiilor tehnice și funcționale ale acestora. Documentația tehnică și documentele suport se prezintă structurat, pe tipuri de produse/componente, respectând ordinea de prezentare a acestora înscrisă în Formularul de Propunere tehnică;

b) documentele doveditoare ale calificării și experienței personalului desemnat de către Ofertant, conform cerințelor de la cap. 9.

Toate produsele și activitățile ofertate vor fi prezentate cantitativ în Propunerea tehnică și cantitativ-valoric în Propunerea financiară, specificându-se prețul unitar al fiecărui produs ofertat.

În mod obligatoriu, ofertanții vor numerota fiecare pagină a Propunerii tehnice (inclusiv Formularul de Propunere tehnică).

În cazul constatării unor neconcordanțe, specificațiile oficiale ale Producătorului produsului vor fi considerate ca referință, conținutul acestora primând asupra specificațiilor tehnice prezentate de către Ofertant.

În conformitate cu prevederile art.123 alin.(1) din HG 395/2016, fiecare Ofertant va indica, motivat, în Propunerea tehnică depusă informațiile care sunt confidențiale, clasificate sau sunt protejate de un drept de proprietate intelectuală, în baza legislației aplicabile.

|  |  |
| --- | --- |
|  |  |
| Director DITIC |  |
|  |  |
|  | Șef serviciu SAIS |
|  |  |